ทองเปิดตลาดขึ้น450บาท
ทองคำเปิดตลาดขึ้น450บาท แท่งขาย25,950รูปพรรณขาย26,350 หลังตลาดโลกพุ่ง34.1ดอลล์
27 ส.ค. 2554

ทองคำเปิดตลาดขึ้น450บาท แท่งขาย25,950รูปพรรณขาย26,350 หลังตลาดโลกพุ่ง34.1ดอลล์
ราคาทอง (ทองคำ 96.5%) ประจำวันที่ 27 สิงหาคม 2554 ตามประกาศของสมาคมค้าทองคำ ทองคำแท่ง รับซื้อบาทละ 25,850.00 ขายบาทละ 25,950.00 ราคาทองรูปพรรณ รับซื้อบาทละ 25,468.80 ขายบาทละ 26,350.00
ทั้งนี้ สัญญาทองคำตลาด COMEX (Commodity Exchange) ส่งมอบเดือนธ.ค.ปิดบวก 34.1 ดอลลาร์ หรือ 1.9% แตะที่ 1,797.3 ดอลลาร์/ออนซ์
นักวิเคราะห์กล่าวว่าสัญญาทองคำปรับตัวสูงขึ้น หลังจากที่นายเบอร์นันเก้กล่าวถึงภาวะเศรษฐกิจในปัจจุบันว่า การฟื้นตัวทางเศรษฐกิจของสหรัฐยังแข็งแกร่งน้อยกว่าที่คาดการณ์ไว้ และเศรษฐกิจจำเป็นต้องได้รับการเยียวยาไปอีกระยะหนึ่ง แต่เขาได้ปฏิเสธที่จะใช้นโยบายกระตุ้นเศรษฐกิจฉบับใหม่จนกว่าจะถึงการประชุมกำหนดนโยบายของเฟดในปลายเดือนกันยายน 
เทรดเดอร์ระบุว่า นักลงทุนในตลาดทองคำรู้สึกผิดหวังเล็กน้อยที่เฟดไม่มีมาตรการกระตุ้นฉบับใหม่ออกมา ในขณะที่นักวิเคราะห์ตั้งข้อสังเกตว่า ทุกปัญหาที่ผลักดันให้ราคาทองคำปรับตัวสูงขึ้นนั้นยังคงมีอยู่ ดังนั้นราคาโลหะมีค่าในระยะยาวจะยังอยู่ในภาวะที่มีการซื้อขายกันอย่างคึกคักต่อไป